穆巴拉克

穆巴拉克係第4任埃及總統，係穆罕默德·阿里以來做得最耐嘅埃及統治者。

生平 
穆巴拉克喺埃及曼努菲亞省嘅米塞利赫村出世。1969年至1972年做空軍參謀長，1972年做國防部副部長加空軍司令，1974年2月晉升中將；1975年做副總統。1980年5月做埃及民族民主黨總書記。

1981年10月6號沙特總統遇刺死咗之後，穆巴拉克喺10月14號當選總統，1982年1月做埋民族民主黨主席。佢喺1987年、1993年、1999年、2005年4次連任埃及總統。

2011年1月突尼西亞獨裁總統賓阿里喺反政府示威中落台之後，1月25號埃及亦爆發大規模示威，要穆巴拉克辭職唔做總統。示威期間穆巴拉克曾經承諾做到2011年9月之後唔再競選連任總統、重新設立副總統、下放部分權力畀副總統等等，但啲示威者唔制。穆巴拉克最終喺2011年2月11號落台，權力暫時由軍隊接管。

2012年6月2號穆巴拉克被判處終身監禁，其後獲重審。2015年因貪污罪被判監，到2017年3月獲釋。

穆巴拉克喺2020年2月25號逝世。

屋企 
老婆：
 蘇珊·穆巴拉克
仔：
 阿萊·穆巴拉克
 賈邁勒·穆巴拉克

個人榮譽 
 北京大學名譽博士

攷 

埃及總統
類:北京大學名譽博士